**140/2023.(X.24.) KOCB számú határozat**

1. A Kulturális, Oktatási és Civil Bizottság a *„Javaslat támogatási kérelmek elbírálására”* című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (2) bekezdés 1. pontjában, valamint az Önkormányzat 2023. évi költségvetéséről szóló  4/2023. (II.28.) 11.§ (6) bekezdésében kapott felhatalmazás alapján a Közoktatási Szakértők Országos Egyesületének Szombathelyi Csoportja részére 2023-2024. évi működésükkel összefüggő költségekre, szakmai fórumokon, konferencián való részvételre az Oktatási kiadások „Versenyek, rendezvények, támogatások” sora terhére 200.000 Ft támogatást biztosít.

2.ABizottság egyetért azzal, hogy a támogatási összeg felhasználása a Szombathelyi Köznevelési GAMESZ pénzügyi közreműködésével történjen, erre tekintettel kéri a Közgyűlést, hogy a támogatás összege a Szombathelyi Köznevelési GAMESZ részére kerüljön átcsoportosításra.

**Felelős:** Putz Attila, a bizottság elnöke,

Dr. Nemény András polgármester

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** azonnal (az 1. pont vonatkozásában)

az Önkormányzat 2023. évi költségvetéséről szóló rendeletének soron következő módosítása (a 2. pont vonatkozásában)